CELEX: 22009D0159
Language: el
Date: 2009-12-04 00:00:00
Title: Απόφαση της Μεικτής Επιτροπής του ΕΟΧ αριθ. 159/2009, της 4ης Δεκεμβρίου 2009 , για την τροποποίηση του πρωτοκόλλου 31, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών, και του πρωτοκόλλου 37 της συμφωνίας για τον ΕΟΧ

11.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 62/65
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 159/2009
   της 4ης Δεκεμβρίου 2009
   για την τροποποίηση του πρωτοκόλλου 31, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών, και του πρωτοκόλλου 37 της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και ιδίως τα άρθρα 86, 98 και 101,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 94/2009 της 3ης Ιουλίου 2009 (1).
            
         
               (2)
            
            
               Το πρωτόκολλο 37 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 94/2009 της 3ης Ιουλίου 2009 (2).
            
         
               (3)
            
            
               Είναι σκόπιμο να επεκταθεί η συνεργασία των συμβαλλόμενων μερών της συμφωνίας, ούτως ώστε να συμπεριληφθεί στη συμφωνία αυτή η απόφαση 2009/334/ΕΚ της Επιτροπής, της 20ής Απριλίου 2009, σχετικά με τη σύσταση ομάδας εμπειρογνωμόνων για την ασφάλεια των ευρωπαϊκών συστημάτων GNSS (3).
            
         
               (4)
            
            
               Επομένως, το πρωτόκολλο 31 της συμφωνίας πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας.
            
         
               (5)
            
            
               Για την ομαλή εφαρμογή της συμφωνίας, το πρωτόκολλο 37 της συμφωνίας πρέπει να επεκταθεί, ούτως ώστε να συμπεριλάβει την ομάδα εμπειρογνωμόνων για την ασφάλεια των ευρωπαϊκών συστημάτων GNSS που συστάθηκε με την απόφαση 2009/334/ΕΚ, και το πρωτόκολλο 31 πρέπει να τροποποιηθεί για να προσδιοριστούν οι διαδικασίες σύνδεσης με αυτή την ομάδα,
            
         ΑΠΟΦΑΣΙΖΕΙ:
   Άρθρο 1
   Η παράγραφος 8α του άρθρου 1 (Έρευνα και τεχνική ανάπτυξη) του πρωτοκόλλου 31 της συμφωνίας τροποποιείται ως εξής:
   
               1.
            
            
               Οι προσαρμογές δ) και ε) επαναριθμούνται ως προσαρμογές ε) και στ), αντίστοιχα.
            
         
               2.
            
            
               Μετά την προσαρμογή γ) παρεμβάλλεται η ακόλουθη νέα προσαρμογή δ):
               
                           «δ)
                        
                        
                           Διαδικασίες σύνδεσης των κρατών της ΕΖΕΣ σύμφωνα με το άρθρο 101 της συμφωνίας:
                           
                                        
                                    
                                    
                                       Σύμφωνα με το άρθρο 4 της απόφασης 2009/334/ΕΚ της Επιτροπής (4), κάθε κράτος της ΕΖΕΣ μπορεί να διορίζει ένα πρόσωπο που θα συμμετέχει ως πλήρες μέλος στις συνεδριάσεις της ομάδας εμπειρογνωμόνων για την ασφάλεια των ευρωπαϊκών συστημάτων GNSS (του συμβουλίου ασφάλειας των ευρωπαϊκών συστημάτων GNSS).
                                    
                                 
                                        
                                    
                                    
                                       Η Ευρωπαϊκή Επιτροπή κοινοποιεί, σε εύθετο χρόνο, στους συμμετέχοντες τις ημερομηνίες των συνεδριάσεων της ομάδας και θα τους διαβιβάζει τα σχετικά έγγραφα.
                                    
                                 
                     
         Άρθρο 2
   Στο πρωτόκολλο 37 της συμφωνίας (που περιέχει τον κατάλογο του άρθρου 101) προστίθεται το ακόλουθο σημείο:
   
               «32.
            
            
               Το συμβούλιο ασφάλειας των ευρωπαϊκών συστημάτων GNSS (απόφαση 2009/334/ΕΚ της Επιτροπής).».
            
         Άρθρο 3
   Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 4 Δεκεμβρίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
      
   
   
      (1)  ΕΕ L 277 της 22.10.2009, σ. 50.
   
      (2)  Βλέπε υποσημείωση 1.
   
      (3)  ΕΕ L 101 της 21.4.2009, σ. 22.
   
      (4)  Απόφαση 2009/334/ΕΚ της Επιτροπής της 20ής Απριλίου 2007 (ΕΕ L 101 της 21.4.2009, σ. 22).».
   
      (5)  Δεν έχουν αναφερθεί συνταγματικές απαιτήσεις.